Zápisnica  zo zasadnutia Obecného zastupiteľstva obce Zemianske Kostoľany 
dňa 22. 1. 2014
-----------------------------------------------------------------------------------------------------------------

Prítomní: poslanci OZ a hostia podľa prezenčnej listiny

Program:
1.	Otvorenie.
2.	Určenie zapisovateľa a overovateľov zápisnice.
3.	Voľba návrhovej komisie.
4.	Kontrola plnenia uznesení z rokovania obecného zastupiteľstva zo dňa 16.12. 2013.
5.	Prejednanie  protestu  prokurátora  proti  Všeobecne  záväznému  nariadeniu  č.  1/2013 o niektorých podmienkach držania psov na území obce Zemianske Kostoľany.
6.	Správa o činnosti obce za rok 2013.
7.	Správy  o  činnosti  komisií  obecného  zastupiteľstva  za  rok  2013 .
8.	Správy hlavného kontrolóra obce z ukončených kontrol vykonaných v roku 2013
a)	Vybavenie žiadosti o poskytnutí príspevku na financovanie sociálnych služieb v zariadení neverejného poskytovateľa
b)	Uplatňovanie  zákona  č.  283/2002  Z.z.  o  cestovných  náhradách  v znení  neskorších predpisov.
9.	Zámer prenajať nebytové priestory obce.
10.	Správa starostky obce o vybavovaní sťažností za rok 2013.
11.	Určenie platu starostky obce.
12.	Určenie platu hlavného kontrolóra obce.
13.	Dotácie z rozpočtu obce na rok 2014.
14.	Informácie o prebiehajúcich aktivitách v obci.
15.	Diskusia.
16.	Návrh na uznesenie.
17.	Záver.

K bodu č.1 - Otvorenie.
Ing.J.Školíková – privítala všetkých poslancov OZ,  prítomných zamestnancov a občanov obce, zaželala všetkým šťastný a úspešný nový rok a otvorila zasadnutie OZ. Prečítala program zasadnutia OZ, zo strany poslancov OZ nebol žiadny doplňujúci bod.
OZ schvaľuje program zasadnutia OZ podľa predloženého návrhu.

K bodu č.2 - Určenie zapisovateľa a overovateľov zápisnice.
Ing.J.Školíková – za zapisovateľku určila Vieru Hulínyiovú, za overovateľov zápisnice PaedDr. I. Plachú a A.Vrškovú.

K bodu č.3 - Voľba návrhovej komisie.
Ing.J.Školíková – do návrhovej komisie navrhla za predsedu Ing.B.Bajgara, za členov Ing.M.Rolinca a Ing.G.Kovača.
OZ volí návrhovú komisiu podľa predloženého návrhu.

K bodu č.4 - Kontrola plnenia uznesení z rokovania obecného zastupiteľstva zo dňa 16.12. 2013.
Ing.J.Školíková
č.135/13 – splnené.
č.136/13 – splnené.
č.137/13 – rozpočtové opatrenia zapracované do rozpočtu do roku 2013
č.138/13 – úprava rozpočtu – vyhotovená.
č.139/13 – rozpočet zverejnený.
č.140/13 – programový rozpočet obce zverejnený.
č.141/13 – VZN 4/2013 – zverejnený, účinný a platný.
č.142/13 – plán činnosti hlavného kontrolóra sa plní postupne.
č.143/13 – prenájom nebytových priestorov na tržnici – splnené, prenajatý od 1.1.2014, uchádzačka si priestory prevzala a podpísala nájomnú zmluvu.
č.144/13 – verejná informácia.
č.145/13 – zmluva podpísaná, zverejnená, suma uhradená.
č.146/13 – územný plán obce – vyhovuje bez zmien, zaslaný na OÚ.
č.147/13 – pridelenie nájomného bytu 683/53 – splnené, nájomná zmluva podpísaná, byt odovzdaný.
č.148/13 – nový člen Komisie kultúry, školstva a športu, dostaví sa na prvé zasadnutie komisie.
č.149/13 – zámer odpredať pozemok obce – nebol zatiaľ dodaný a predložený geometrický plán od občana, ak ho dodá, budú sa zámerom naďalej zaoberať.
č.150/13 – zámer – pracuje sa na ňom, je to zdĺhavé, pretože je náročné zadanie a treba ho precízne pripraviť, ešte nebol zverejnený.
č.151/13 – výzva na dodávateľa prác, tiež ešte nebola zverejnená, pracuje sa na jej precíznej príprave.
č.152/13 – zverejnenie výzvy – žľaby na kaštieli – kultúrna pamiatka – žiadosť o vydanie rozhodnutia – je vydaná, len ešte neprišlo poštou.
č.153/13 – klimatizácia na OcÚ – výzva zverejnená – plní sa výzva, dodávatelia prejavili záujem a chodia si pre informácie.

K bodu č.5 – Prejednanie protestu prokurátora proti Všeobecne záväznému nariadeniu č.1/2013 o niektorých podmienkach držania psov na území obce Zemianske Kostoľany
Ing.J.Školíková – na Okresnú prokuratúru Prievidza prišiel podnet od občana SR, žijúceho mimo našej obce, VZN nie je dlhé, ale ku každej jednej vete mal tento občan námietky, k jednej námietke prokuratúra podala protest, a to k § 4, ods.1 – voľný pohyb psa nie je možné vykonať, pretože miesta musia byť označené piktogramami a to nie je v celej obci možné. Na budúcom zasadnutí OZ budú prehodnocovať túto časť VZN.

K bodu č.6 – Správa o činnosti obce za rok 2013 (predkladá starostka obce).
Ing.J.Školíková – je to jej prvá výročná správa obce, rozdelila ju do rôznych oblastí činnosti obce, celú správu prečítala, správa je priložená k zápisnici.

K bodu č.7 – Správy o činnosti komisií obecného zastupiteľstva za rok 2013 (predkladajú predsedovia komisií).
Finančná komisia – A.Vršková – predsedkyňa komisie prečítala správu finančnej komisie za rok 2013, správa je priložená k zápisnici.
Komisia sociálna a bytovej politiky – Mgr.I.Melišková - predsedkyňa komisie prečítala správu komisie za rok 2013, správa je priložená k zápisnici.
Komisia stavebná a územného rozvoja – V.Oršula - predseda komisie prečítal správu  komisie za rok 2013, správa je priložená k zápisnici.
Komisia ekológie, životného prostredia, verejného poriadku a bezpečnosti – V.Matejov -  predseda komisie prečítal správu  komisie za rok 2013, správa je priložená k zápisnici.
Komisia kultúry, vzdelávania a športu – PaedDr.I.Plachá - predsedkyňa komisie prečítala správu  komisie za rok 2013, správa je priložená k zápisnici.
Komisia pre konflikt záujmov – Ing.B.Bajgar - predseda komisie prečítal správu  komisie za rok 2013, správa je priložená k zápisnici.
Ing.J.Školíková – poďakovala predsedom komisií za prípravu a prednesenie správ o činnosti jednotlivých komisií za rok 2013, zároveň aj za spoluprácu.

K bodu č.8 – Správy hlavného kontrolóra obce z ukončených kontrol vykonaných v roku 2013
a)Vybavenie žiadosti o poskytnutí príspevku na financovanie sociálnych služieb v zariadení neverejného poskytovateľa
b)Uplatňovanie zákona č.283/2002 Z.z. o cestovných náhradách v znení neskorších predpisov (predkladá hlavný kontrolór obce).
Ing.J.Krett – a) nebude čítať celú správu, je veľmi dlhá, má 12 strán, ale len zbežne informoval o zistení príčin neposkytnutia dotácie – správa je priložená k zápisnici.
b)	uplatňovanie zákona o cestovných náhradách- správa priložená k zápisnici.
Ing.M.Rolinec – jeho osobný názor na hranicu poverenia zástupcom v lehote 60 dní je taký, že nebol podľa platných ustanovení, čo sa týka cestovných výkazov je zarážajúce, že z 11 bol v každom nájdený nejaký problém či chyba.
Poskytnutie príspevku SSS – zhrnul jednotlivé činnosti podľa dátumov, vyjadril hrubé zanedbanie, za čas 7 dní nedokázal Ing.G.Kovač zadať príkaz na vypracovanie žiadosti o poskytnutie príspevku SSS.
Ing.G.Kovač – všetko, čo chodilo poštou na OcÚ mal na starosti zamestnanec, Ing.Školíková mala v tom čase dovolenku, poštu preberala Ing.Tonhauzerová, list zrejme adresovaný jej rovno vzala so sebou a jeho o ňom neinformovala. Nevedel o žiadnom liste, ktorý prišiel, keby o ňom vedel, určite by ho dal vypracovať čo najskôr. Vzala si ho, možno naň zabudla, denne podpisoval stovky papierov, o tomto nevedel. 17.8.2012 odcestoval na dovolenku, už nebola možnosť ho podpísať, pretože ho zastupoval V.Oršula. Z dovolenky sa vrátil 31.8., prečo nedostal papiere na podpis skôr, ale až 14.9.?
Plat mu vznikol taký ako po starostke obce, prenášal sa len z osoby na osobu, znížil sa mu až po troch mesiacoch.
18.7.zvolal na pracovnú poradu poslancov a povedal, že čakajú na vyjadrenie zo súdu, aby vedeli čo ďalej robiť, ďalšie OZ bolo zvolané po vyjadrení zo súdu 10.9.2012, pretože neboli žiadne požiadavky od poslancov OZ.
Po príchode vyjadrenia zo súdu ho kontrolór žiadal, aby odstúpil z funkcie zástupcu obce, nechce sa vyjadrovať ku všetkému, veľa vecí je tu účelových a zarážajúcich.
PaedDr.I.Plachá – to nie je pravda, že poslanci nežiadali a nemali potrebu zvolať zasadnutie OZ, pretože ona osobne urgovala a trvala na tom, aby bolo zasadnutie OZ zvolané a teraz počuje, že neboli zo strany poslancov požiadavky? Chceli čo najskôr riešiť vzniknutú situáciu.
Ing.B.Bajgar – 2.7.2012 podala Ing.H.Kovačová oznámenie o zániku mandátu, nebolo treba čakať na papiere zo súdu, lebo mandát zanikol 2.7.2012 podaním oznámenia do podateľne.
Ing.J.Krett – čakanie rozsudku je jedna vec a oznámenie o zániku mandátu je druhá vec. Ing.G.Kovač bol platený ako zástupca obce od 2.7.2012, zastupujúci starosta mal okamžite zvolať zasadnutie OZ. Je mu veľmi divné, že nevedel o papieri, v ktorom išlo o 134 400,-€.
Ing.M.Rolinec – činnosť v OZ je maximálne nezištná vec, peniaze za prácu zástupcu obce boli v tom čase vzhľadom na jeho skúsenosti nadmieru ohodnotené, nech vráti obci peniaze ako finančný dar a dokáže obci svoju čestnosť, on tiež nemá problém vrátiť peniaze za 4 mesiace, keď nevykonával činnosť ako predseda komisie a venovať ich MŠ.
Ing.G.Kovač – bolo mnoho vecí, ktoré riešili, sú veci, ktoré by dali možno riešiť lepšie, mali v tom čase búrlivé diskusie, bol to vážny stav, v ktorom nikto nevedel čo presne treba robiť, proste má na to iný názor ako Ing.Rolinec.
A.Vršková – je to smutné sa k tomu stále vracať a počúvať to tu, ale myslí, že týmto dňom je to pre obec uzavretá kapitola a idú pracovať do budúcnosti a nebudú sa už k tomu vracať.

K bodu č.9 – Zámer prenajať nebytové priestory obce.
Ing.J.Školíková – ide o dva priestory obce, ktoré sú voľné na prenájom a to predajňa detského textilu na miestnej tržnici a priestory kozmetiky v zdravotnom stredisku.
Tieto priestory budú uvoľnené, výpovedná lehota je tam tri mesiace, ale pokiaľ sa nájdu noví záujemcovia, môže obec ukončiť nájomné zmluvy dohodou a tieto priestory prenajať v skoršom termíne.

K bodu č. 10 – Správa starostky obce o vybavovaní  sťažností za rok 2013.
Ing.J.Školíková – prečítala správu o vybavovaní sťažností za rok 2013, je priložená k zápisnici.
V.Oršula – sťažnosť od P.Göröga nebola kvalifikovaná  ako sťažnosť, ale bola zaradená do žiadostí.

K bodu č.11 – Určenie platu starostky obce.
A.Vršková – ako komisia prezentovali, že nakoľko plat starostky bol určený len ako základný, jeho zvýšenie budú riešiť v roku 2014 a preto sa komisia na svojom zasadnutí rozhodla na zvýšení platu starostky o 40 % podľa predloženého návrhu. Návrh prečítala – plat starostky obce v hrubej mzde predstavuje 2 232,-€ od 1.2.2014.
Ing.B.Bajgar – viedlo ich k tomu aj to, že jej výsledky  práce treba oceniť, aj za získanie čiastky 134 400,-€  priamo od premiéra R.Fica, ktoré sa vrátia späť do obecného rozpočtu a nebude obec o tieto financie ukrátená.
Ing.M.Rolinec – súhlasí s vyjadrením Ing.Bajgara, v návrhu by určite išiel aj na vyššiu sumu, na najvyššiu hranicu.
Ing.J.Školíková – poďakovala poslancom za prejavenú dôveru i za spoluprácu.

K bodu č.12 – Určenie platu hlavného kontrolóra obce.
Ing.B.Bajgar – správy sú bez ohľadu na to, kto tu bol, objektívne, kontrolór má 25% úväzok, OZ navrhlo hlavnému kontrolórovi zvýšenie platu ako prejav uznania jeho práce, aby si ho obec aj udržala, pretože v porovnaní s inými kontrolórmi je najaktívnejší – návrh na zvýšenie platu je o 20 %.
Ing.J.Krett – ďakuje za prejavenú dôveru,  pracuje v obci už štvrtý rok, venoval sa problémom, ktoré boli najdôležitejšie, je rád, že sa niektoré veci vyčistili a dali na poriadok, upozornil aj na veci, ktoré treba do budúcnosti riešiť.

K bodu č.13 – Dotácie z rozpočtu obce na rok 2014.
A.Vršková – prečítala návrh na poskytnutie dotácií organizáciám v obci, ktoré majú identifikačné číslo – eRko – 700,-€, Jednota dôchodcov - 900,-€, Rímsko – katolícka cirkev, farnosť Zemianske Kostoľany 1000,-€, Cirkevný zbor ECAV farnosť Zemianske Kostoľany 800,-€, TJ Slovan 23 000,-€.
Organizácie, ktoré nemajú identifikačné číslo bude zaslaná odpoveď o výške príspevku od obce.

K bodu č.14 – Informácia o prebiehajúcich aktivitách v obci.
Ing.J.Školíková – informovala prítomných o nastavajúcich i prebiehajúcich aktivitách v obci:
-	Zverejnenie zámeru na vypracovanie projektovej dokumentácie na miestnu komunikáciu na Ul.B.Nemcovej
-	Zverejnenie zámeru na rekonštrukciu chodníka na Ul.Ľ.Štúra od reštaurácie Turbína až po železničnú trať smerom dolu
-	Zverejnenie zámeru na zrealizovanie klimatizácie na OcÚ
-	Výmena odkvapových žľabov na školskom kaštieli
-	Projekt na Ministerstvo pôdohospodárstva – obnova kultúrnych pamiatok – obec sa bude uchádzať o poskytnutie prostriedkov z fondov EÚ na rekonštrukciu renesančného kaštieľa – II.a III.nadzemné podlažie, rozvody, vykurovanie, interiérové vybavenie na galérie a múzeum, fasády, podlahy, okná, v rámci tejto výzvy je možné  žiadať aj na vybudovanie nových chodníkov v renesančnom parku – toto všetko bude predmetom žiadosti, čaká ich stretnutie s Krajským pamiatkovým úradom, aby sa vedelo, čo budú od obce vyžadovať, aby sa to zahrnulo vopred do projektovej dokumentácie, je okolo toho veľmi veľa administratívy, verejné obstarávanie, všetko to treba stihnúť do 8.4.2012. Starostka dúfa, že sa to všetko stihne a samozrejme, že obec bude v tomto projekte aj úspešná. Všetky tieto náležitosti zabezpečujú spoločnosti, treba vybrať tú najvhodnejšiu a obec im musí poskytnúť aj tie najvhodnejšie podklady. Bude to náročná práca, ale verí, že aj úspešná.
-	Pripravuje sa oprava pomníka obetiam vojny na cintoríne pri príležitosti 70.výročia SNP
-	Spustenie novej webstránky obce od 3. 2. 2014 
-	Pripravuje sa nové číslo Informátora obce 2/2013, do obehu by sa malo dostať začiatkom februára
-	Rieši sa plnenie ustanovení zákona o dávkach v hmotnej núdzi, bola už na dvoch rokovaniach na úrade práce, ešte tam nemajú vytvorené podmienky na kontrolu, čiže koordinátorov prác, ak to všetko bude dopracované podľa zákona a vytvorené podmienky, v obci by sa malo do prác zapojiť 23 občanov, obec musí zabezpečiť kontrolu dochádzky, pracovné ochranné pomôcky a iné.
-	V príprave sú aj Voľby prezidenta SR, ktoré sa budú konať I.kolo 15.marca a prípadne II. kolo 29.marca 2014.

K bodu č.15 – Diskusia.
Poslanci – Ing.M.Rolinec – nie je síce členom komisie pre bezpečnosť, ale vidí ako občania chodia po krajniciach vozoviek, podľa nového zákona by mali mať chodci a cyklisti na sebe reflexné prvky, aby boli v tme dobre viditeľní. Navrhuje, aby obec zakúpila v rámci prevencie tieto reflexné prvky a vložila napríklad do časopisu Informátor aspoň po jednom kuse, aby občania tomu venovali pozornosť a prijali to ako prvotnú informáciu o potrebe chrániť seba a svojich blízkych na dopravných komunikáciách. Nie je to veľká položka, je to záležitosť pár centov za kus, pri 680 ks to nie je veľká záťaž pre obec.
PaedDr.I.Plachá – je toho istého názoru a tiež je za to, aby sa aspoň jeden kus rozdával spoločne s časopisom Informátor.
Mgr.I.Melišková – mimochodom včera sa o tom práve bavili na zasadnutí komisie, kde spomenuli, že by to malo byť hlavne pre starších spoluobčanov.
V.Oršula – chce vedieť, či sa do projektovej dokumentácie na „Spevnené plochy na Domovine a Pod horou“,  zapracovali aj jeho pripomienky na šírku parkovacích miest, pretože to nevidel.
Ing.J.Školíková – na tieto projekty sú už vybavené aj stavebné povolenia, čítala to v správe o činnosti obce za rok 2013. Ďalej spomenula harmonogram prác na január, zároveň požiadala poslancov aj o prijatie uznesenia na vypracovanie projektovej dokumentácie na legalizáciu stavby Domu smútku, chcela získať podklady aj projekty z roku 1993 z firmy Porfix, kedy sa to stavalo, spojila sa s viacerými zástupcami súčasného i bývalého manažmentu, vôbec nikto nemá informácie, či nejaká projektová dokumentácia bola a kde sa nachádza, preto ju musí obec dať vyhotoviť znova.
Ďalšou akciou sú chodníky na Ul.Kpt.Weinholda, so zverejnením zámeru je treba zatiaľ počkať, nakoľko ešte obci nebola odovzdaná štúdia.
Nasleduje výber dodávateľa na „Spevnené plochy na Ul.Domovina a Pod horou a na čistenie pivníc pod kúriou.
Mgr.I.Melišková – čistenie pivníc by sa nedalo realizovať zamestnancami obce, alebo aktivačnými pracovníkmi?
Ing.J.Školíková – kapacitne vôbec nie, je to dlhodobejšia záležitosť, zamestnancov je treba na práce v obci, ak bude sneh, treba odhŕňať a na jar zasa kosiť, občania, ktorí si budú mať odrábať dávku v hmotnej núdzi, nevie, kedy budú môcť byť z úradu práce poskytnutí.
Mgr.I.Melišková – z dôvodu, že dnes nie je bod prejednanie žiadostí, dovolí si prejednať žiadosť, ktorú včera preberali na komisii, je to žiadosť o sociálnu výpomoc, je oprávnená, spĺňa všetky podmienky žiadosti, komisia navrhla 100,-€ na kúpu ošatenia.

Diskusia občania – T.Školna – schvaľuje návrh na poskytnutie reflexných prvkov pre občanov, pretože na tých prechodov pre chodcov sa vôbec nedá prejsť, polícia by mala viac kontrolovať prechody pre chodcov, nech sa niekam schovajú, kontrolujú dodržiavanie dopravného zákona a nech dávajú pokuty.
Ďalej sa chce spýtať, či sú už financie 134 400,-€ na účte obce, či v projektovej dokumentácii na komunikáciu B.Nemcovej je zahrnutá aj kanalizácia, lebo ak sa spraví nová cesta a potom ju budú rozkopávať kvôli kanalizácii, to nemá význam. Chce ďalej upozorniť na detské ihrisko pri pošte, z topoľov padajú konáre pri väčšom vetre, niekoho tam raz zabije, navrhuje vypíliť 8 kusov topoľov.
Ing.J.Školíková – dotačné peniaze sú už na účte obce, prišli ešte v decembri minulého roka, v projekte na komunikáciu B.Nemcovej je navrhnutá kanalizácia na dažďovú, nie splaškovú vodu, a čo sa týka topoľov, pôjde na obhliadku, ale myslí si, že by stačilo niektoré konáre len opíliť.
T.Dadová – spýtala sa na ponuku priestorov na prenájom, či tam musia byť len obchodné priestory.
Ing.J.Školíková – priestory na miestnej tržnici sú určené na tento účel a priestory na Zdravotnom stredisku skôr na poskytovanie zdravotných, alebo iných služieb napr. relaxačných, slúžiacich občanom.
Mgr.I.Melišková – chce upozorniť na poškodenú autobusovú zastávku pri predajni CBA.
Ing.M.Rolinec – ak je riziko padania konárov na detskom ihrisku, treba zmapovať situáciu a riešiť ju, alebo dať upozornenie, aby sa tam ľudia nezdržiavali v čase nepriaznivého počasia.
Ale treba dať nejakú bariéru k potoku, aby tam deti nespadli.
Ing.J.Školíková – priestor bol vysadený a oddelený živým plotom, len musí ísť pozrieť, či sa prijal.
Ing.B.Bajgar – Povodie Váhu zakázalo dávať tam nejaké bariéry, kvôli údržbe potoka.

K bodu č.16 – Návrh na uznesenie.
1/14  Obecné  zastupiteľstvo  schvaľuje  –  program  rokovania  obecného  zastupiteľstva  podľa predneseného návrhu.
2/14 Obecné  zastupiteľstvo volí – návrhovú komisiu v  zložení : predseda Ing. Bronislav
Bajgar, členovia Ing. Marek Rolinec, Ing. Goran Kovač.
3/14  Obecné  zastupiteľstvo  vyhovuje  –  protestu  prokurátora  Okresnej  prokuratúry v Prievidzi proti ustanoveniam Všeobecne záväzného nariadenia obce č. 1/2013 o niektorých podmienkach držania psov na území obce Zemianske Kostoľany v plnom rozsahu.

4/14  Obecné  zastupiteľstvo  schvaľuje  –  zámer  prenajať  nebytový  priestor  č.  1  na miestnom trhovisku, predajný stánok súpisné číslo 676.
5/14  Obecné  zastupiteľstvo  schvaľuje  –  zámer  prenajať  nebytový  priestor  v budove zdravotného strediska na ulici Boženy Nemcovej, súpisné číslo 406, miestnosť číslo 21 a 22 na prízemí.
6/14 Obecné zastupiteľstvo určuje – plat starostky obce nasledovne :
V zmysle ustanovení zákona č. 253/1994 Z.z. o právnom postavení  a platových pomeroch starostov  obcí  a  primátorov  miest  v  znení  neskorších  predpisov  podľa  §4  ods.4,
zákona s poukazom na §3 ods.1 zákona
­ priemerná mzda pracovníka v národnom hospodárstve                         805,­€             
­ násobok podľa počtu obyvateľov                                                               1,98
Základný plat                                                                                         1 593,90 €
­ zvýšenie platu o 40% podľa § 4 odst. 2                                                  637,56 €
Plat podľa §3 ods.1 a podľa §4 ods.2 zák. č. 253/1994 Z.z. spolu         2 231,46 €
Plat zaokrúhlený na celé euro hore                                                         2 232,­ €
s účinnosťou od 1. 2. 2014.
7/14 Obecné zastupiteľstvo schvaľuje – v zmysle § 18c), ods. 5  zákona  č.  369/1990 Zb. obecnom  zriadení  v  znení  neskorších  predpisov  zvýšenie  tarifného  platu  hlavného kontrolóra obce mesačne o 20% s účinnosťou od 1. 2. 2014.
8/14  Obecné  zastupiteľstvo  schvaľuje  –  žiadateľovi  eRko  –  Hnutie  kresťanských spoločenstiev  detí,  Oblastné Centrum  Partizánske,    poskytnutie  dotácie  z rozpočtu  obce Zemianske Kostoľany na rok 2014 vo výške 700,­ €.
9/14  Obecné  zastupiteľstvo  schvaľuje  ­  žiadateľovi  Jednota  dôchodcov  na  Slovensku Zemianske Kostoľany,  poskytnutie dotácie   z rozpočtu obce Zemianske Kostoľany na rok 2014 vo výške 900,­ €.
10/14  Obecné  zastupiteľstvo  schvaľuje  ­  žiadateľovi  Rímsko­katolícka  cirkev,  farnosť Zemianske Kostoľany,  poskytnutie dotácie   z rozpočtu obce Zemianske Kostoľany na rok 2014 vo výške 1 000,­ €.
11/14 Obecné zastupiteľstvo schvaľuje ­   žiadateľovi Cirkevný zbor ECAV na Slovensku, Zemianske Kostoľany,  poskytnutie dotácie   z rozpočtu obce Zemianske Kostoľany na rok 2014 vo výške 800,­ €.
12/14 Obecné zastupiteľstvo schvaľuje  žiadateľovi TJ SLOVAN Zemianske Kostoľany, poskytnutie  dotácie      z  rozpočtu  obce  Zemianske  Kostoľany  na  rok  2014  vo  výške 23 000,­ €.
13/14  Obecné  zastupiteľstvo  schvaľuje  – zverejnenie  zámeru  na výber  dodávateľa  na vypracovanie  projektovej  dokumentácie  existujúcej  stavby  Dom  smútku  v Zemianskych Kostoľanoch.
14/14  Obecné  zastupiteľstvo schvaľuje  –  zverejnenie  zámeru  na  výber  dodávateľa prác
Spevnené plochy Pod horou a Spevnené plochy Domovina v Zemianskych Kostoľanoch.
15/14  Obecné  zastupiteľstvo schvaľuje  –  zverejnenie  zámeru  na  výber  dodávateľa  prác Baroková kúria – čistenie pivničných priestorov.

Obecné zastupiteľstvo berie na vedomie
•	Správu starostky obce o činnosti  obce za rok 2013
•	Správy predsedov komisií obecného zastupiteľstva za rok 2013
•	Správy hlavného kontrolóra obce o ukončených kontrolách v roku 2013
•	Správu starostky obce o vybavovaní sťažností v roku 2013
•	Informácie starostky obce
•	Diskusné príspevky poslancov a občanov

K bodu č.17 – Záver.
Ing.J.Školíková – body rokovania boli vyčerpané, starostka poďakovala všetkým prítomným za účasť, zaželala ešte príjemný zvyšok večera, Poďakovala všetkým poslancom, zamestnancom aj hlavnému kontrolórovi za dnešnú trpezlivosť a za úspešnú prácu v roku 2013. Občanom za účasť za zasadnutiach OZ.
Najbližší termín zasadnutia je podľa harmonogramu dňa 26.2.2014. Záver – 19,30 h.

Overovatelia zápisnice: 
PaedDr.I.Plachá              ........................................

A.Vršková                         .........................................

Zapísala:
Viera Hulínyiová               ........................................

V Zem.Kostoľanoch
Dňa: 29. 1. 2014
                                                                                   	                   Ing.Jana Školíková
                                                                                               	            starostka obce